《送王观》
宋代·吴可

文正活国手，颇恨见不及。
宦游识其孙，想像高寇岌。
岂但为交识，自是贤友执。
尤思谈性命，微到鬼神泣。
吾曹饮沧海，百川羹一吸。
失却大官味，卷舌舐泥汁。
因依既云久，临别百忧集。
去去好护持，雨荷终不湿。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。